**Τα δικαιολογητικά που απαιτούνται**

Οι προσλαμβανόμενοι αναπληρωτές κατά την παρουσία τους στη σχολική μονάδα για την ανάληψη υπηρεσίας θα πρέπει να προσκομίσουν τα παρακάτω δικαιολογητικά.

1. Εκτύπωση σελίδας από το **ΟΠΣΥΔ** στην οποία αναγράφεται το **Α.Φ.Μ**.

2. Φωτοτυπία οποιουδήποτε εντύπου στο οποίο αναγράφεται το **Α.Μ.Κ.Α**.

3. Φωτοτυπία οποιουδήποτε εντύπου στο οποίο αναγράφεται το **Α.Μ.Α**. ΙΚΑ (Αριθμός Μητρώου Ασφαλισμένου ΙΚΑ).

4. Φωτοαντίγραφο **Πτυχίου** (σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ, γ. απολυτήριο λυκείου).

5. Φωτοτυπία **Δελτίου Αστυνομικής Ταυτότητας**.

6. Πρωτότυπη γνωμάτευση (του τελευταίου τριμήνου) **παθολόγου** ή γενικού ιατρού Δημοσίου Νοσοκομείου ή ιδιώτη (να πιστοποιείται η υγεία και φυσική καταλληλότητα του υποψήφιου υπαλλήλου να ασκήσει διδακτικά καθήκοντα). Υποχρεωτική προσκόμιση με την πρόσληψη. Απαραίτητη προϋπόθεση σε κάθε περίπτωση για την καταβολή της 1ης μισθοδοσίας.

7. Πρωτότυπη γνωμάτευση (του τελευταίου τριμήνου) **ψυχιάτρου** Δημοσίου Νοσοκομείου ή ιδιώτη γιατρού (να πιστοποιείται η ψυχική υγεία και φυσική καταλληλότητα του υποψήφιου υπαλλήλου να ασκήσει διδακτικά καθήκοντα). Υποχρεωτική προσκόμιση με την πρόσληψη. Απαραίτητη προϋπόθεση σε κάθε περίπτωση για την καταβολή της 1ης μισθοδοσίας

8. Πιστοποιητικό Στρατολογίας τύπου Α΄ (Αναζητείται αυτεπάγγελτα. Εάν υπάρχει ήδη παρακαλούμε να προσκομιστεί για διευκόλυνση της Υπηρεσίας μας)

9. Φωτοτυπία 1ης σελίδας **βιβλιαρίου Εθνικής Τραπέζης** με ευκρινή τον αριθμό ΙΒΑΝ (με πρώτο δικαιούχο τον αναπληρωτή εκπαιδευτικό).

10. **Μεταπτυχιακοί τίτλοι σπουδών** (σε περίπτωση ξενόγλωσσου τίτλου να προσκομισθούν επιπλέον: α. μετάφραση, β. αναγνώριση ΔΟΑΤΑΠ).

11. Σεμινάριο 400 ωρών (αν υπάρχει και μόνο σε περίπτωση πρόσληψης από τον πίνακα Ειδικής Αγωγής)

12. Φωτοαντίγραφα των Βεβαιώσεων Προϋπηρεσίας, **ΜΟΝΟ όσων δεν είναι καταχωρισμένες στο ΟΠΣΥΔ**

13. Όσοι έχουν βεβαίωση προϋπηρεσίας από Ν.Π.Δ.Δ. και Ν.Π.Ι.Δ. να προσκομίσουν επιπλέον: α) απόφαση πρόσληψης και απόλυσης β) βεβαίωση από το φορέα απασχόλησης όπου να προκύπτει η ιδιότητα με την οποία υπηρέτησαν, η σχέση εργασίας, το ωράριο (πλήρες ή μειωμένο), το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών και γ) βεβαίωση στην οποία θα αναφέρεται η νομική μορφή του φορέα απασχόλησης καθώς κι αν υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015.

14. Αναλυτική **Κατάσταση Ενσήμων** (μπορούν να εκτυπωθούν μέσω της ηλεκτρονικής ιστοσελίδας του ΕΦΚΑ), τα οποία καλύπτουν όλα τα διαστήματα των βεβαιώσεων προϋπηρεσίας που έχουν προσκομίσει.

15. **Πιστοποιητικό Οικογενειακής Κατάστασης** τελευταίου τριμήνου από την ημερομηνία πρόσληψης (μπορεί να εκτυπωθεί μέσω της Κεντρικής Διαδικτυακής Πύλης της Δημόσιας Διοίκησης «ΕΡΜΗΣ» http://www.ermis.gov.gr).

16. Βεβαίωση φοίτησης σπουδάζοντος ή βεβαίωση υπηρετούντος στρατιωτική θητεία τέκνου.

17. Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19,

ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256),

ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει,

ή ισοδύναμο πιστοποιητικό ή βεβαίωση τρίτης χώρας,

ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.

Επιπλέον, οι αναπληρωτές πρέπει να συμπληρώσουν και να προσκομίσουν τα ακόλουθα επισυναπτόμενα έγγραφα. Όλα τα έντυπα συμπληρώνονται ευδιάκριτα με μπλε στυλό (χωρίς διορθωτικό ή μουτζούρες) και προσκομίζονται πρωτότυπα στο σχολείο τοποθέτησης.